《拟苏李别诗二首 其一》
明代·陈良珍

双鸟辞南枝，翩翩投北林。缱绻长相依，岁月日以深。

一鸟浩南飞，相顾怀悲吟。徘徊不忍别，望望独伤心。

伤心云如何，道远力不任。相从惮罗网，相失沾衣襟。

关河限南北，渺渺烟霜沉。如逢北归翼，毋忘汉上音。

作者简介：陈良珍，初名便殿，字在璞。南海人。明世宗嘉靖二十八年（一五四九）举人。官永州丞。著有《在璞文稿》、《在璞诗稿》。清黄登辑《岭南五朝诗选》卷四、清温汝能《粤东诗海》卷二六有传。